BBL สนับสนุนสินเชื่อ 532 ลบ.ให้ AQพัฒนาโครงการบ้านเดี่ยวสไตล์โมเดิร์น
BBL ลงนามร่วมกับ AQ สนับสนุนด้านการเงิน วงเงินสินเชื่อ 532 ล้านบาท เพื่อใช้สำหรับพัฒนาโครงการบ้านพร้อมอยู่ติดถนนใหญ่รังสิตพหลโยธิน
9 เม.ย. 2558


นายชาญศักดิ์ เฟื่องฟู กรรมการรองผู้จัดการใหญ่ (ที่ 2 จากขวา) นายปณิต ตุลย์วัฒนจิต ผู้ช่วยผู้จัดการใหญ่ (ขวา) ธนาคารกรุงเทพ จำกัด (มหาชน) หรือ BBL ลงนามร่วมกับ นายยงยุทธ ชัยพรหมประสิทธิ์ ประธานเจ้าหน้าที่บริหาร (ที่ 2 จากซ้าย) และนายวิรัตน์ เอี้ยวอักษร ประธานเจ้าหน้าที่ฝ่ายปฏิบัติการ (ซ้าย) บริษัท เอคิว เอสเตท จำกัด (มหาชน) หรือ AQ
ในสัญญาสนับสนุนด้านการเงิน วงเงินสินเชื่อ 532 ล้านบาท เพื่อใช้สำหรับพัฒนาโครงการบ้านพร้อมอยู่ติดถนนใหญ่รังสิตพหลโยธิน ตั้งอยู่ในซอยคลองหลวง 24 ใกล้สถานีรถไฟฟ้าสายสีแดงส่วนต่อขยาย (รังสิต-ธรรมศาสตร์)และใกล้กับศูนย์การค้าที่กำลังพัฒนา 3 แห่ง ได้แก่ เซ็นทรัล เอ็ม สเปล แอท ฟิวเจอร์พาร์ค และเมการังสิต ซึ่งคาดว่าจะเปิดขายอย่างเป็นทางการได้ภายในปลายปีนี้